cyanic-selkie/wikianc huggingface dataset:
(6593) 1986 UV
Միջին հեռավորությունը Արեգակից կազմում է 2,750541 ա. մ., առավելագույնը մոտենում է 2,5902 ա. մ. հեռավորության վրա և հեռանում 2,9108 ա. մ. ։ Արեգակի շուրջ մեկ ամբողջական պտույտ է կատարում 1666,19 երկրային օրվա ընթացքում, իր ուղեծրով շարժվելով միջինում 0,216061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,5° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ամոթալի հաշտություն
Ամոթալի հաշտություն, կնքվել է 363 թվականին մի կողմից Սասանյան Պարսկաստանի, մյուս կողմից Հռոմեական կայսրության միջև։ Այն արդյունք էր երկու երկրների միջև դարավոր բախումների և հենց 363 թվականին երկու երկրների միջև տեղի ունեցած պատերազմում Հռոմի կրած պարտության։
Պատմություն
Հռոմի կայսր Հուլիանոսը (361-363 թթ), որը քրիրստոնեական պատմագրության մեջ հայտնի է «Ուրացող» անունով երազում էր Ալեքսանդր Մակեդոնացու փառքի մասին ուստի պատերազմ սկսեց Պարսկաստանի դեմ։ Ըստ ժամանակակիցների վկայության Հուլիանոսը թեպետ լավ կրթություն ստացած անձնավորություն էր, ուներ Նեոպլատոնական հայացքներ, սակայն զորքի շրջանում հեղինակություն չէր վայելում։ Սկզբնական շրջանում հասնելով շոշափելի հաջողությունների այնուամենայնիվ Տիզբոնի վերջնական պաշարումը անհաջող կազմակերպեց՝ անհաջողություն կրելով նահանջելիս վիրավորվեց և մահացավ։ Նրան փոխարինած Հովիանոսը նախընտրեց գնալ ծանր հաշտության և Պարսկաստանին զիջեց Մծբինի դաշնագրով Հռոմին անցած Աղձնիք, Մոկք, Ծավդեք, Ռեհմինե գավառները 15 բերդերով ու քաղաքներով։
Դաշնագրի գլխավոր պայման
Դաշնագրի գլխավոր պայմանը այն էր, որ Հռոմը պարտավորվում էր ոչ մի դեպքում Հայաստանին օգնություն ցույց չտալ։ Դրանով Արշակունյաց Հայաստանի արտաքին քաղաքական վիճակն ավելի սաստկացավ։ Երկիրը մնաց մեն մենակ Սասանյան հզոր պետության դեմ, բացի այդ ներքաղաքական փոթորիկները մի քանի տասնամյակ հետո երկիրը հասցրին կործանման եզրին։ Ըստ էության հաշտությունը հենց Հռոմեացի պատմիչ Ամիանոս Մարկելիանոսի կողմից անվանվել է «Ամոթալի», հաշվի առնելով, որ Հռոմը երբեք հարևանների հետ նման ծանր պայմաններով հաշտություն չէր կնքել։
Գրականություն
Կատեգորիա:Հռոմեական կայսրության պատմություն
Աբասաբադ (Պարսկահայաստան)
Աբասաբադ (նաև՝ Աբբասաբադ, ), գյուղ Իրանի Արևելյան Ադրբեջան օսթանում, Խուդաֆերինի շահրեսթանի Մինջավան բախշիի Մինջավան-է Ղարբի դեհեստանում։ Չավնդուրի (Ողջի գետի ստորին հոսանք) գետաբերանից մոտ 16 կմ հարավ-արևելք՝ սարալանջի վրա ։
Պատմություն
Ըստ գյուղի մեծահասակների, որոնցից մեկը մահացել էր 1991 թվականին, 100 տարեկան հասակում, գյուղը հիմնադրվել է մոտ 1900 թվականին։ Մի քանի տարի անց իշխանությունը գյուղը փոխանցում է հայտնի ավատատեր Հաջի Սաֆգոլի-խանին, ով ամրոց է կառուցում գյուղին նայող բարձունքներում։ Շուտով գյուղ են տեղափոխվում մի երկաթագործ դարբին և մի հոգևորական ու գյուղը դարձնում են շրջանի պաշտոնական և ձեռնարկատիրական կենտրոնը։ Այս կարգավիճակն ավելի է ամրապնդվում, երբ հոգևորականի երկրորդ որդուն շնորհվում է արտոնություն՝ հանդես գալ որպես նոտար։
Դեհխոդա բառարանի առցանց-հրատարակությունը, մեջբերելով իրանական բանակի նիշքերը, հայտնում է, որ 1940-ականների վերջին այստեղ 261 մարդ էր բնակվում ։ Այդ ժամանակ գյուղի հարավ-արևելքում գտնվող լեռնաշղթայի Չափարլի արոտավայրը թյուրքացած Մոհամմադ Խանլու քրդական ցեղի Դարիլուի ճյուղի ամառային բնակավայրն էր, որը Սպիտակ հեղափոխությունից հետո ներառում էր 40 ընտանիք ։ Տարիների ընթացքում այդ թիվը նվազել է, և վերջին տարիներին մոտ 20 ընտանիք են իրենց վրանները խփում այդ շրջանում, որպեսզի խուսափեն Դարիլու գյուղի տհաճ շոգ կլիմայից։
1955 թվականին գյուղի երիտասարդ բնակիչ` աշուղ Ռասոլ Քորբանին (1935-2015) սկսում է իր երաժշտական կարիերան և շուտով դառնում է Իրանական Ադրբեջանի ականավոր ժողովրդական երաժիշտներից մեկը։ Ցավոք, հոգևորականի հետ վիճաբանությունից հետո նա լքում է գյուղը 1973 թվականին։ Թեև հետագայում նրանք հաշտվում են, բայց թշնամանքը սկիզբ է դնում գյուղի նշանակության անկմանը։
1964 թվականին գյուղում ապրում էր 40 ընտանիք, իսկ Իսլամական հեղափոխությունից (1978) հետո գյուղում մնացել էր 25 ընտանիք։ Հողային բարեփոխումները արագացրին ընտանիքների գաղթը դեպի Թավրիզ։ 2003 թվականին բնակչությունը նվազեց մինչև 10 ընտանիք, և մտավախություն կար, որ մի քանի տարի հետո գյուղը կլքվի, որը պատահել էր հարևան չորս գյուղերի հետ, ինչպես, օրինակ, հայաբնակ Գիրմանու գյուղը։ Ներգաղթյալ նոր ընտանիքները տեղափոխվում են Թեհրանի արվարձանային ետնախորշեր, որտեղ նրանք կարող էին կառուցել գյուղատնտեսական նշանակության տներ՝ կաշառելով տեղական իշխանություններին։
Մահմուդ Ահմադինեժադի՝ Իրանի նախագահ ընտրվելուց հետո, ինչ-որ մեկը լուր տարածեց, որ շուտով ՅՈՒՆԵՍԿՕ-ն փոխհատուցելու է բնակիչներին, որպեսզի գյուղը տարհանվի՝ Արասբարանի (Ղարադաղի) պահպանվող տարածքի վայրի բնության պահպանության համար։ Որոշ նախկին գաղթականներ վերադառնում և կառուցում են հարմարավետ տներ։ Ներկայումս գյուղի բնակչության աճ է նկատվում, քանի որ բոլոր ավելի ունևոր քաղաքացիները ցանկանում են թոշակի անցնել մեկուսացված լեռների մաքուր միջավայրում ։
Բնակչություն
2006 թվականի մարդահամարի տվյալներով գյուղում ապրում էր 13 ընտանիք՝ 60 բնակչով ։ Ըստ վերջին՝ 2012 թվականի վիճակագրության՝ բնակչությունը կազմում է 68 մարդ՝ 17 ընտանիքում ։
Տնտեսություն
Գյուղի բնակչությունը զբաղվում է երկրագործությամբ և անասնապահությամբ ։ Մինչ իսլամական հեղափոխությունը գյուղն իր գոյությունն ապահովում էր գյուղատնտեսությամբ. ամբողջ սնունդը արտադրվում էր գյուղում, իսկ ավելցուկը փոխանակվում էր շրջիկ վաճառողի մատակարարած ապրանքներով։ Զառիթափ լանջերի անձրևային գյուղատնտեսությունը խիստ քայքայել էր գյուղացիական տնտեսությունները, իսկ արտադրողականությունը իջել էր անկայուն ցածր մակարդակի, և բնակիչները ստիպված էին լինում իրենց եկամուտը լրացնել՝ սեցոնային շինարարական աշխատանքներով, որը կատարում էին Թեհրանում։ Հեղափոխությունից հետո, ճանապարհների կառուցման և քաղաքային շուկաների մատչելիության շնորհիվ, անասնապահական արտադրությունը դառնում է գյուղատնտեսության գերիշխող տեսակը։ Բայց, արոտավայրերի իրավունքների հետ կապված վեճերը թույլ չտվեցին անասնաբուծական արդյունաբերության հաստատմանը, և տեղի նշանավոր գործարար Հուսեյն Իսմայլի ջանքերն այս առումով անհաջող ավարտվեցին։
Լեզու
Գյուղի խոսակցական լեզուն թուրքերենի արդբեջանական բարբառն է։ Չոր լեռնային լանդշաֆտում կյանքը հանգեցրել է արտասանության մի ձևի, որը երկրամասի մայրաքաղաք Թավրիզում ապրողները համարում են կոպիտ իրենց ականջներին և դա վերագրում են լեռներում ապրելու պատճառով մշակութային հետամանցություն։ Բնակիչները միայն որոշ բառեր արտասանելու իրենց յուրահատուկ ձևի համար հաճախ են դառնում հումորի առարկա։ Այլընտրանքային արտասանություններն ընդհանուր առմամբ իրենց մեջ ներառում են a->ə և e->ə փոխակերպումներ որոշ բառերում, ինչը նույնացվում է ընդհանուր առմամբ նույնացվում է Կալեյբարի շահրեսթանի հետ։
Ծանոթագրություններ
Կատեգորիա:Արևելյան Ադրբեջան օսթանի բնակավայրեր Կատեգորիա:Ղարադաղի բնակավայրեր Կատեգորիա:Խուդաֆերինի շահրեսթանի բնակավայրեր
Ուղտասար (լեռ)
Ուղտասար, լեռ Հայաստանի Հանրապետության Սյունիքի մարզում՝ Սյունիքի բարձրավանդակի կենտրոնական հատվածում, Սիսիանից մոտ 30 կմ հեռու, 3000-3300 մ ծովի մակերևույթից բարձրությամբ, որտեղ 1968 թվականին հայտնաբերվել է ժայռապատկերներով հարուստ հնավայր ։
Ավանդություն
Ժողովուրդը վայրն անվանել է Ուղտասար՝ Սև և Ալ լճերի միջև ընկած լեռնային տեղանքը սապատավոր ուղտի նմանեցնելու պատճառով։ Պատմում են նաև, որ ժամանակին լեռան լանջին ուխտավորները զոհաբերել են իրենց որսը, ապա այն պատկերել քարերի վրա, իսկ նախքան զոհաբերության արարողությունը երկար և դժվարին ճանապարհ անցել, մինչև զոհ մատուցելը՝ մարմնով մաքրվել Ուղտասարի լճերում։ Իրականում Ուղտասարը նախնադարյան ժամանակների մարդկանց ասոցիատիվ, պատկերավոր և գեղարվեստական մտածողության արգասիքն է, նրանց աշխարհընկալման, հոգեբանության, հավատալիքների և հմայությունների սրբատեղի քարեդարանն է բաց երկնքի տակ։
Ժայռապատկերներ
Ուղտասար հնավայրում հայտնաբերվել են ավելի քան 2000 ժայռապատկերներ՝ ցրված լեռան ստորոտներում, հրաբխային խառնարանից գոյացած մանր լճակների շուրջ, ձորակներում և դարավանդներում։ Դրանք Սյունիքի հնագույն հուշարձաններից են։ Ժայռապատկերների մեծ մասը փորագրված է պղնձագույն և սև ժայռաբեկորների հորիզոնական կամ ուղղաձիգ հարթ մակերևույթներին՝ 2-6 սմ խորության, 2-20 մմ լայնության խորագծերով։
Ժայռապատկերների բովանդակությունը բազմազան է. դրանցում տեղ են գտել որսորդությանը, մարդուն շրջապատող բնաշխարհին, հմայական արարողություններին, տիեզերական պատկերացումներին, հատկապես արևի պաշտամունքին աղերսվող տեսարաններ։ Ուղտասարում ամենահին ժայռապատկերները վերաբերում են մ.թ.ա. V-IV հազարամյակներին։ Զանգվածեղ ժայռաբեկորների վրա դրոշմված են եղջերուների, գիշատիչների մեծադիր ծավալային պատկերներ։
Ծանոթագրություններ
Կատեգորիա:Սյունիքի մարզի լեռներ
Մեծ Տուդովյա
Մեծ Տուդովյա (Большая Гудоръя), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Պեչորա գետի ձախ ափին՝ 1138 կմ հեռավորության վրա։ Գետի երկարությունը 17 կմ է, ջրահավաք ավազանը՝ 63 կմ²։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա։ Գետի ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ո՞ւմ է պետք մաթեմատիկան
«Ո՞ւմ է պետք մաթեմատիկան» («Кому нужна математика?»), մաթեմատիկոսներ Նելլի Լիտվակի և Անդրեյ Ռայգորոդսկու գիտահանրամատչելի գիրքը, որը թողարկվել է 2017 թվականին։ Գիրքը պատմում է ժամանակակից աշխարհում մաթեմատիկայի կիրառման մասին։ Հրատարակության տարում գիրքը հայտնվել է «Просветитель» մրցանակի շորթ-լիստում ։
Գլգի յուրաքանչյուր գլուխ նկարագրում է մեկ իրական կիրառական խնդիր, ապա դրա  գաղափարը և լուծման պատմությունը մաթեմատիկայի միջոցով։ Ներկայացված խնդիրներն ընդգրկում են 1940-ից  մինչև 2000 թվականները։ Գլուխները նվիրված են հետևյալ թեմաներին՝ արտադրության լոգիստիկա, տեղեկատվության կոդավորում, ինտերնետի կապվածություն, ինտերնետի հարցումների մշակում, տվյալների կոդավորում և պաշտպանություն, մեծ տվյալների մշակում  սահմանափակ հիշողության պայմաններում, ինտերնետ գովազդի մեխանիզմներ ։
Գրքում կան հավելվածներ և խնդիրներ բարձրացված թեմաների լրացուցիչ ուսումնասիրման համար։ Հեղինակների կարծիքով՝ գիրքը կարելի է օգտագործել ուսուցման մեջ, այդ թվում՝ ավագ դպրոցում ։
Ռեակցիա
«Սնոբ» հրատարակությունից Յուլիա Գուսարովան նշել է, որ «Просветитель» մրցանակի ժյուրիի անդամների խոսքով՝ գիրքը հեշտությամբ կարող են ընկալել նաև մաթեմատիկայից քիչ հասկացող ընթերցողները ։ Ալեքսեյ Սբիգնևը «Троицкий вариант — Наука» թերթի համար գրած գրախոսականում հայտարարել է, որ գիրքը կարողանում է «մատների վրա» բացատրել կարևոր մաթեմատիկական խնդիրները, իսկ նրա տեքստը «լավ մշակված է» ։ Դրա հետ մեկտեղ Իրինա Յակուտենկոն նույն հրատարակության գրախոսականում, դրական գնահատելով գիրքն ընդհանուր առմամբ, համարել է, որ փոփոխական հաջողությամբ հեղինակներին հաջողվում է հավասարակշռություն պահպանել բացատրությունների պարզության և մանրամասնության միջև ։ «ГодЛитературы.РФ»-ի մեկնաբան Սերգեյ Ալեքսեենկոն կարծում է, որ գիրքը գրված է մեծահասակների լեզվով ։
Ծանոթագրություններ
Կատեգորիա:2017 գրքեր
Սվիրիդոնովո (գյուղ, Պոչինկովսկի շրջան)
Սվիրիդոնովո (Свиридоново), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Բազբութ
Բազբութ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում ։
Բնակչություն
XX դարի սկզբին ուներ 20 տուն հայ և քուրդ բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ուիլիամ Դենիել Ֆիլիպս
Ուիլիամ Դենիել Ֆիլիպս (William Daniel Phillips, ), ամերիկացի ֆիզիկոս, աշխատել է Քոլեջ-Պարկի Մերիլենդի համալսարանում։ 1997 թվականի Ֆիզիկայի Նոբելյան մրցանակի դափնեկիր, մրցանակը ստացել է համատեղ Սթիվեն Չուի և Կլոդ Կոեն-Թուննիջիի հետ «լազերի լույսով ատոմների սառեցման և որսման մեթոդների մշակման համար» ։ Այս մեթոդը կիրառվում է ճշգրիտ ատոմային ժամացույցների նախագծման, ինչպես նաև տեղաբաշխման և տիեզերական նավավարության մեջ։
1978 թվականից մինչ այժմ աշխատում է ԱՄՆ ազգային ստանդարտների և տեխնոլոգիաների ինստիտուտում։ Նաև հանդիսանում է Քոլեջ-Պարկի Մերիլենդի համալսարանի ֆիզիկայի պրոֆեսոր։ 2002-ից 2003 թվականները եղել է Օքսֆորդի համալսարանի հրավիրված պրոֆեսոր։
Արտաքին հղումներ
Կատեգորիա:Ամերիկացի նոբելյան մրցանակակիրներ Կատեգորիա:Ամերիկացի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի գիտնականներ Կատեգորիա:Մասաչուսեթսի տեխնոլոգիական ինստիտուտի շրջանավարտներ
Միր Ջալալ
Միր Ջալալ Ալի օղլի Փաշաև (Paşayev Mir Cəlal Əli oğlu, ), ադրբեջանցի գրող և գրականագետ, 1934 թվականից Ադրբեջանի գրողների միության անդամը, Ադրբեջանի գիտության վաստակավոր գործիչ (1969), Լենինյան կոմերիտմիության մրցանակի դափնեկիր (1968), բանասիրական գիտությունների դոկտոր (1947), պրոֆեսոր (1948) :
Կենսագրություն
Միր Ջալալ Փաշաևը ծնվել է 1908 թվականի ապրիլի 26-ին Իրանական Ադրբեջանի Արդաբիլի նահանգում գտնվող Էնդեբիլի գյուղում։ Ընտանիքը հետագայում տեղափոխվեց Գանձակ։ 1918-1919 թվականներին նախնական կրթություն է ստացել ՛բարեգործական հասարակության օգնությամբ։ 1923 թվականին ընդունվել է Գանձակի մանկավարժական տեխնիկում, որն ավարտել է 1928 թվականին։ Որոշ ժամանակ նա դասավանդել է Գանձակի և Գետաբեկի դպրոցներում։ 1930 թվականին ընդունվել է Կազանի Արևելյան մանկավարժական ինստիտուտի գրականության բաժին։ Բաքու վերադառնալուց հետո նա ընդունվել է Ադրբեջանի պետական գիտահետազոտական ինստիտուտի ասպիրանտուրա ։
1933 թվականից մինչև իր կյանքի ավարտը նա դասավանդել է Ադրբեջանի պետական համալսարանում։ 1940 թվականին պաշտպանել է թեկնածուական ատենախոսություն «Ֆիզուլիի պոեզիայի բանաստեղծական առանձնահատկությունները» թեմայով։ 1947 թվականին պաշտպանել է դոկտորական ատենախոսությունը «Ադրբեջանի գրական դպրոցները» թեմայով։
Ծանոթագրություններ
Կատեգորիա:Ադրբեջանցի գրողներ Կատեգորիա:Բանասիրական գիտությունների դոկտորներ Կատեգորիա:Անձինք նամականիշերի վրա
Բառուելո դե Սանտուլյան
Բառուելո դե Սանտուլյան (Barruelo de Santullán) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Մոնատանիա Պալենտինա շրջանում։ Տարածքը կազմում է 53.3 կմ2։ Բնակչությունը՝ 1479 մարդ (2010 թվականի տվյալներով)։ Հեռովորությունը պրովինցիայի վարչական կենտրոնից 113 կմ։
Արտաքին հղումներ
Կատեգորիա:Իսպանիայի քաղաքներ
Օմարսկա
Օմարսկա (Омарска), քաղաք Բոսնիա և Հերցեգովինայում: Վարչականորեն գտնվում է Սերբական Հանրապետության Պրիեդոր շրջանում։ Տեղակայված է Պրիեդոր քաղաքից 20 կմ հարավ-արևելք և Բանյա Լուկա քաղաքից 30 կմ հյուսիս-արևմուտք:
Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 3230 մարդ :
Համայնքի բնակչության էթնիկական կազմը՝
Ծանոթագրություններ
Կատեգորիա:Բոսնիա և Հերցեգովինայի քաղաքներ
Սոկրատ Կարա
Սոկրատ Սեթի Կարա (Կարա-Դեմուր) (իսկական ազգանունը՝ Վարդանյան, ), խորհրդային ժամանակաշրջանի հայ գրող, կինոդրամատուրգ։ ՌԽՖՍՀ մշակույթի վաստակավոր աշխատող (1974 թվական), ԽՄԿԿ անդամ 1934 թվականից։
Կենսագրություն
1928 թ. ավարտել է Թբիլիսիի հայկական մանկավարժական ուսումնարանը, ապա տեղափոխվել Լենինգրադ, աշխատել «Սմենա» և «Լենինգրադսկայա պրավդա», ռազմաճակատի՝ «Նա ստրաժե Ռոդինի» թերթերում և «Լենֆիլմ» կինոստուդիայում ։
Գրել է «Ա. Բորիսով», «Կ. Վառլամով», «Բարձր հետքեր» գրքերը, «Մեծ ընտանիք» (ըստ Վ. Կոչետովի «Ժուրբինները» վեպի), «Ստեպան Կոլչուգին», «Ձմռան առավոտ» կինոսցենարները։
Ծանոթագրություններ
Կատեգորիա:Հայ գրողներ Կատեգորիա:Հայ սցենարիստներ Կատեգորիա:Հայ կինոսցենարիստներ Կատեգորիա:ԽՍՀՄ գրողների միության անդամներ
Օոստեռբու
Օոստեռբու (Österby), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 27 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Նոառոոցի շրջանի բնակավայրեր Կատեգորիա:Էստոնիայի գյուղեր
Չերվոնայա Զիրկա (գյուղ, Բաշտանկայի շրջան)
Չերվոնայա Զիրկա (Червона Зірка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1872 թվականին։
2001 թվականի տվյալներով Չերվոնայա Զիրկա գյուղում բնակվում էր 83 մարդ։ Բնակավայրը զբաղեցնում է 0,21 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բաշտանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1872 թվականին հիմնադրված բնակավայրեր
Տյագլինո
Տյագլինո (Тяглино), գյուղ Ռուսաստանի Լենինգրադի մարզի Գատչինսկի շրջանի կազմում։
Մեծ Գուժ (Լոպ Յուի վտակ)
Մեծ Գուժ (Большая Гуж), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Լոպ Յու գետի աջ ափին՝ 38 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը Վիչեգդա։ Գետի ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ժակ Ռուեֆ
Ժակ Ռուեֆ (Jacques Leon Rueff, ), ֆրանսիացի տնտեսագետ և պետական գործիչ, տնտեսական լիբերալիզմի կողմնակից։ Մոնակոյի պետության նախարար (1949-1950)։ Ֆրանսիական ակադեմիայի (1964) և Բարոյական ու քաղաքական գիտությունների ակադեմիայի (1944) անդամ։
Կենսագրություն
Պոլիտեխնիկական դպրոցն ավարտելուց հետո (1921) աշխատել է Ֆինանսների նախարարությունում որպես գլխավոր տեսուչ։ 1920-1930-ական թվականներին նա Ազգերի լիգայի քարտուղարության տնտեսական և ֆինանսական բաժնի անդամ էր, Լոնդոնում Ֆրանսիայի դեսպանատան ֆինանսական խորհրդական, Ֆինանսների նախարարության գանձապետարանի տնօրեն, Ֆրանսիայի բանկի կառավարչի տեղակալ, և Ֆրանսիայի պետական խորհրդական։ 1941 թվականին Վիշիի ռեժիմի հակասեմական օրենքների պատճառով նա ազատվել է Ֆրանսիայի բանկի կառավարչի տեղակալի պաշտոնից ։ 1944 թվականին գլխավորել է գերմանա-ավստրիական գործերի ռազմական առաքելության տնտեսական և ֆինանսական պատվիրակությունը, այնուհետև մասնակցել է միջազգային գիտաժողովների, ՄԱԿ-ի աշխատանքներին, Եվրոպական ածխի և պողպատե համայնքի գերագույն մարմինների և մի շարք եվրոպական համայնքների աշխատանքներին։
Դե Գոլի կառավարությունը ստանձնելուց հետո, 1958 թվականի հունիսի 10-ին Ռուեֆը գրություն է ուղարկել Ֆինանսների նախարար Անտուան Պինեին՝ «Տնտեսական և ֆինանսական նորացման ծրագրի հիմունքները» վերնագրով, որում նա խորհուրդ էր տալիս ամրապնդել ֆրանսիական արժույթը՝ ուղղված գնաճի դեմ պայքարին։ Այս նշումը, չնայած Պինետի մերժմանը, հիմք է հանդիսացել Ռուեֆի ղեկավարությամբ Փորձագիտական կոմիտե ստեղծելու համար, որն աշխատել է 1958 թվականի սեպտեմբերից-դեկտեմբեր և ներկայացրել է խնայողության ծրագրի նախագիծ, որն աջակցում էր դը Գոլը և դեկտեմբերի վերջին նախարարների խորհրդի կողմից ընդունվել է։ Կայունացման պլանը ներառում էր հարկերի կրճատումներ, բյուջեի կրճատումներ, արտաքին առևտրի ազատականացում (արտաքին տուրքերի և քվոտաների վերացում), ֆրանկի արժեզրկում և անվանում (100։ 1)։ Ծրագրի հաջողության շնորհիվ Ռուեֆը մեծ ազդեցություն է ունեցել դե Գոլի կառավարության տնտեսական քաղաքականության վրա ։ Ռուեֆի առաջարկությամբ կառավարությունը սկսել է փոխանակել Ֆրանսիայում կուտակված դոլարները ԱՄՆ-ի գանձապետական ոսկու հետ՝ համաձայն Բրետոն Վուդսի պայմանագրի ։
Ֆրանսիայի մի շարք ուսումնական հաստատությունների պրոֆեսոր է։
Իր աշխատանքներում նա պաշտպանում էր ազատ մրցակցության սկզբունքները, փողի քանակական տեսությունը։ Միջազգային հարաբերություններում ոսկու ստանդարտին վերադառնալու կողմնակից է։
Արտաքին հղումներ
Կատեգորիա:Ֆրանսիացի տնտեսագետներ Կատեգորիա:Ֆրանսիական ակադեմիայի անդամներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի պետական գործիչներ
Ադմիր Մեհմեդի
Ադմիր Մեհմեդի, շվեյցարացի և մակեդոնացի ֆուտբոլիստ, գերմանական «Բայեր 04» ակումբի և Շվեյցարիայի հավաքականի հարձակվող։
Կենսագրություն
Ադմիրը ծնվել է ալբանացիների մուսուլմանական ընտանիքում։ Նրա ընտանիքը արտագաղթել է Շվեյցարիա, որտեղ նա սկսել է զբաղվել ֆուտբոլով՝ սկզբում խաղալով «Բելլինցոնա» ակումբի պատանեկան հավաքականում, հետո՝ «Վինտերուրի»։
«Ցյուրիխ»
2006 թվականին Ադմիրը տեղափոխվել է «Ցյուրիխ» ֆուտբոլային ակումբ։ 2008 թվականին, նվաճելով մարզչի վստահությունը, հայտնվել է հիմնական կազմում։ Մասնագիտական մակարդակի իր առաջին մրցաշրջանում Մեհմեդին բոլոր մրցաշարերում ակումբի կազմում խաղացել է 15 խաղ ՝ խփելով 2 գոլ։ 2008-2009 մրցաշրջանում «Ցյուրիխի» կազմում դարձել է Շվեյցարիայի չեմպիոն։ 2009-2010 մրցաշրջանում Մեհմեդին ակումբի կազմում խաղացել է 26 խաղ, որոնց ընթացքում 6 անգամ գրավել է մրցակիցների դարպասը։ 2010-2011 մրցաշրջանը ֆուտբոլիստի համար լավագույնն էր «Ցյուրիխում»։ Առաջնությունում անցկացրել է 33 խաղ, որոնցում խփել է 10 գոլ։ Շվեյցարիայի գավաթի խաղարկությունում խաղացել է 4 խաղ՝ խփելով 3 գոլ։ 2011-2012 մրցաշրջանում ֆուտբոլիստը թիմում խաղացել է 21 խաղ և խփել 7 գոլ։
«Դինամո» (Կիև)
2012 թվականի հունվարի 6-ին Ադմիրը Կիևի «Դինամոյի» հետ կնքել է պայմանագիր, որն ավարտվեց 2016 թվականի հունիսի 30-ին ։
«Դինամոյի» կազմում դեբյուտել է մարտի 4-ին, ուկրաինական Պրեմիեր Լիգայում, Կիևի «Արսենալի» դեմ խաղում։ Նա խաղադաշտ է մտել հիմնական կազմում, բայց 76-րդ րոպեին նրան փոխարինել է Դուդուն ։ Մարտի 11-ին, «Կրիվբաս» ակումբի դեմ խաղում Ադմիրը ակումբի կազմում անցկացրած պաշտոնական խաղերում խփեց իր միակ գոլը։ Դա տեղի ունեցավ խաղի լրացուցիչ 4-րդ րոպեին՝ Անդրեյ Յարմոլենկոյի փոխանցումից հետո.
«Ֆրայբուրգ»
2013 թվականի հուլիս 9-ին Մեհմեդին 1 տարով վարձակալության հանձնվեց «Ֆրայբուրգ» ակումբին, որ իր կազմում նա խաղացած 32 խաղերում խփեց 12 գոլ։
2014 թվականի մայիսի 26-ին «Ֆրայբուրգը» «Դինամոյից» գնեց ֆուտբոլիստի իրավունքները ։
«Բայեր 04»
2015 թվականի հունիսի 11-ին Մեհմեդին տեղափոխվեց «Բայեր 04»՝ կնքելով քառամյա պայմանագիր ։
Միջազգային կարիերա
Հանդես է եկել Շվեյցարիայի պատանեկան և երիտասարդական հավաքականներում։ Եվրոպայի երիտասարդական առաջնություն 2011-ի արծաթե մեդալկիր։ 2011 թվականի մայիսին հրավիրվել է Շվեյցարիայի հավաքական։ Նույն թվականի հունիսի 4-ին Եվրո 2012-ի որակավորման փուլի Անգլիայի դեմ խաղում նորամուտը նշել է ազգային հավաքականում։ Ադմիրը 74-րդ րոպեին հարձակվող Էրեն Դերդիյոկի փոխարեն մտել է խաղադաշտ ։
2012 թվականի մայիսի 26-ին Գերմանիայի դեմ ընկերական խաղում (5:3) Ադմիրը հավաքականում խփեց իր առաջին գոլը։ Նա մրցակցի դարպասը գրավեց 77-րդ րոպեին.
Օլիմպիական խաղեր 2012
Մեհմեդին հավաքականի կազմում ընդգրկված է եղել Լոնդոնի Ամառային օլիմպիական խաղեր 2012-ին։ Առաջին խաղում, Գաբոնի հավաքականի դարպասին Ադմիրը իրացրել է 11-մետրանոց, ինչի շնորհիվ իր թիմը խաղացել է ոչ ոքի ։
Խաղաոճ
Մեհմեդիի խաղընկեր Ալեքսանդր Ալիևի կարծիքը նրա մասին. «<…> նա ունի պայծառ գլուխ, <…> կարողանում է խաղալ ֆուտբոլ։ Լավ է, կարող է նաև խլելու ժամանակ գործել» ։
Արտաքին հղումներ
Կատեգորիա:Շվեյցարացի ֆուտբոլիստներ Կատեգորիա:Շվեյցարիայի հավաքականի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:ՈՒԵՖԱ Եվրո 2020-ի ֆուտբոլիստներ
Միքայել Սարգսյան
Միքայել (Մեխակ) Ահարոնի Սարգսյան, Հայաստանում խորհրդային իշխանության հաստատման աջակից, ԽՄԿԿ անդամ (1920)։ Վաղ հասակից մեկնել է Բաքու, զորակոչվել է բանակ և կրտսեր սպայի կոչումով մասնակցել Առաջին համաշխարհային պատերազմին։ Բանակում մասնակցել է ընդհատակյա հեղափոխական գործունեության։ Փետրվարյան հեղափոխությունից հետո ընտրվել է դիվիզիայի զինվորների պատգամավորների խորհրդի անդամ։ 1917 թվականին զորացրվել է և հայրենի գյուղում կազմակերպել Հայաստանում առաջին գյուղական բոլշևիկյան խորհուրդը (և զինված դրուժինան)։ Անմիջական մասնակցությամբ շրջանում կազմակերպվեցին այսպես կոչված՝ բոլշևիկյան բջիջներ։ Հեղափոխական գործունեության համար Անկախ Հայաստանի կառավարությունը Սարգսյանին բանտարկել է։ Ռուսական 11-րդ կարմիր բանակի կողմից Հայաստանը բռնազավթելուց և երկրում խորհրդային կարգերի հաստատումից հետո ՝ 1920 թվականի դեկտեմբերից եղել է Սևանի հեղկոմի նախագահ։ Մասնակցել է Հայաստանի ինքնիշխանության վերականգնման համար մղված Փետրվարյան ապստամբության ճնշմանը։ 1921-1953 թվականներին տնտեսական ղեկավար աշխատանք է կատարել Հայաստանի տարբեր շրջաններում։
Ծանոթագրություններ
Կատեգորիա:Հայ հեղափոխականներ Կատեգորիա:Առաջին համաշխարհային պատերազմի մասնակիցներ
(6594) Տասման
(6594) Տասման (Tasman), աստերոիդ աստերոիդների հիմնական գոտում։ Հայտնաբերվել է 1987 թվականի հունիսի 25-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,778995 ա. մ., առավելագույնը մոտենում է 2,3296 ա. մ. հեռավորության վրա և հեռանում 3,2284 ա. մ. ։ Արեգակի շուրջ մեկ ամբողջական պտույտ է կատարում 1692,12 երկրային օրվա ընթացքում, իր ուղեծրով շարժվելով միջինում 0,212751 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,77° անկյուն։
Տասման աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Վերսանդ Հակոբյան
Ծանոթագրություններ
Կատեգորիա:Հայ գործարարներ Կատեգորիա:ՀՀ Ազգային ժողովի պատգամավորներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:1950 ծնունդներ Կատեգորիա:Սեպտեմբերի 15 ծնունդներ Կատեգորիա:Հայ քաղաքական գործիչներ
Սվիրիդովկա (գյուղ, Երշիչսկի շրջան)
Սվիրիդովկա (Свиридовка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Երշիչսկի շրջանի բնակավայրեր
Բալաբալա
Բալաբալա, գյուղակ Արևմտյան Հայաստանում, Դիարբեքիրի վիլայեթի Բշերիկի գավառակում ։
Բնակչություն
XIX դարի կեսերին ուներ 8 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սիլվանի շրջանի համայնքներ
Սինիշա Անջելկովիչ
Սինիշա Անջելկովիչ (Siniša Anđelković, ), սլովենացի ֆուտբոլիստ, «Պադովա» ակումբի և Սլովենիայի ազգային հավաքականի (2011-2015) պաշտպան։
Ակումբային
Սինիշա Անջելկովիչը «Տրիգլավ» ակումբի սան է։ Այնտեղից նա տեղափոխվել է «Դրավա»։ Այս ակումբի կազմում նա իր նորամուտը նշել է 2008 թվականի հուլիսի 19-ին «Նաֆտայի» դեմ խաղում ։ Նույն մրցաշրջանում, 2009 թվականի մայիսի 9-ին, Սինիշան խփել է ակումբի կազմում իր առաջին գոլը՝ գրավելով «Կոպերի» դարպասը ։ Ընդհանուր առմամբ 2008/09 մրցաշրջանում նա անցկացրել է 36 հանդիպում առաջնությունում և Սլովենիայի գավաթի խաղարկությունում։ Հաջորդ մրցաշրջանում «Դրավայի» կազմում նա անցկացրել է 22 հանդիպում։ «Դրավայում» վերջին խաղը Անջելկովիչն անցկացրել է այն ակումբի դեմ, որի հետ խաղում նա նշել է իր պրոֆեսիոնալ ֆուտբոլային նորամուտը՝ «Նաֆտայի» ։
Ձմռանը Անջելկովիչը տեղափոխվել է «Մարիբոր»։ 2009 թվականի փետրվարի 27-ին Սինիշան իր նորամուտը նշել է «Դոմժալե» ակումբի դեմ խաղում ։ Ընդհանուր առմամբ ակումբի կազմում նա անցկացրել է առաջնությունում մնացած 21 հանդիպումները (բացառությամբ վերջին տուրի) և 5 հանդիպում Ազգային գավաթում։ Նույն մրցաշրջանում՝ մարտի 27-ին, պաշտպանը գոլ է խփել իր ակումբի կազմում՝ գրավելով «Գորիցայի» դարպասը ։ 2010/11 մրցաշրջանում Սինիշան իր նորամուտն է նշել Եվրոպայի լիգայում՝ հունգարական «Վիդեոտոնի» հետ խաղում ։
Դեկտեմբերի 9-ին Անժելկովիչը տեղափոխվել է իտալական «Պալերմո» ակումբ՝ կնքելով 4,5 տարվա պայմանագիր՝ մրցաշրջանի համար 250 հազար եվրո աշխատավարձով ։ 2011 թվականի հունվարի 12-ին նա ակումբի կազմում իր նորամուտն է նշել Իտալիայի գավաթի խաղարկության «Կիևոյի» դեմ խաղում  ։ Չորս օր անց պաշտպանը նորամուտն է նշել նաև Ա Սերիայում «Կալյարիի» դեմ խաղում ։ 2011 թվականի օգոստոսի 16-ին նա վարձավճարով տեղափոխվել է Բ Սերիայում հանդես եկող «Ասկոլի» ։
2017-2019 թվականներին Սինիշան խաղացել է «Վենեցիա» ակումբում՝ անցկացնելով 40 խաղ և խփելով 1 գոլ ։
2019 թվականի հունվարի 9-ին ֆուտբոլիստը տեղափոխվել է իտալական մեկ այլ ակումբ՝ «Պադովա», որտեղ էլ այժմ խաղում է։ Նրա պայմանագիրն այդ ակումբի հետ 1,5 տարով է ։
Ազգային հավաքականում
Սինիշա Անջելկովիչը Սլովենիայի հավաքականի կազմում իր նորամուտը նշել է 2011 թվականի փետրվարի 9-ին. նա փոխարինման է դուրս եկել ալբանացիների հետ խաղում ։ Նույն թվականի մարտի 25-ին, Եվրո-2012-ի ընտրական փուլի շրջանակներում կայացած Իտալիայի դեմ խաղում նա փոխարինել է վնասվածք ստացած Միչո Բրեչկոյին ։ Ազգային հավաքականում 2011-2015 թվականներին ընդհանուր առմամբ անցկացրել է 5 խաղ։
Արտաքին հղումներ
Կատեգորիա:Վենեցիայի ֆուտբոլիստներ Կատեգորիա:Մոդենայի ֆուտբոլիստներ Կատեգորիա:Ասկոլիի ֆուտբոլիստներ Կատեգորիա:Պալերմոյի ֆուտբոլիստներ Կատեգորիա:Մարիբորի ֆուտբոլիստներ Կատեգորիա:Սլովենիայի հավաքականի ֆուտբոլիստներ Կատեգորիա:Սլովենացի ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Տրիգլավ Կրանի ֆուտբոլիստներ Կատեգորիա:Պադովայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Ֆուտբոլի պաշտպաններ
Ռութ Ֆերսթ
(Էլոիզա) Ռութ Ֆերսթ (Heloise Ruth First, ), հարավաֆրիկացի կոմունիստական ակտիվիստուհի, լրագրող և գիտնական, որը պայքարել է ապարտհեյդի դեմ։ Գտնվելով Մոզամբիկում քաղաքական արտագաղթի մեջ՝ սպանվել է Հարավաֆրիկյան Հանրապետության ոստիկանության ուղարկած ծանրոցային ռումբի պայթյունից։
Քաղաքական և լրագրողական գործունեություն
Ավարտելով ուսումը՝ Ռութ Ֆերսթն աշխատել է Յոհաննեսբուրգի քաղաքային խորհրդի սոցիալական ապահովության բաժնի գիտաշխատող։ 1946 թվականին՝ մի շարք շուրջկալներից հետո, որոնց ժամանակ ձերբակալվել են կուսակցության առաջատար անդամները, նրան ավելի մեծ դեր է բաժին ընկել ՀԱԿԿ-ում։ Սկզբում նա դարձել է արմատական «Գարդիան» («The Guardian») թերթի գլխավոր խմբագիրը, որը հետագայում արգելվել էր իշխանությունների կողմից, և Ֆերսթը շարունակել է համագործակցել նրան հաջորդող հրատարակություններում (New Age, The Spark, Clarion)։
Իր լրագրողական հետաքննությունների միջոցով Ռութը մերկացրել է ռասայական սեգրեգացիայի քաղաքականությունը, որն ուղղված է սևամորթ հարավաֆրիկացիների դեմ և ապարտհեյդի ձև է ձեռք բերել 1948 թվականին՝ ռասիստական Ազգային կուսակցության իշխանության գալուց հետո ։ Նա նաև գրել է այնպիսի թեմաների մասին, ինչպիսիք են Տրանսվաալի ագարակներում գերմշակումը, ինչը հիմք է հանդիսացել այնտեղ արտադրված կարտոֆիլի բոյկոտի արշավի համար 1959 թվականին։
1949 թվականին ամուսնացել է ևս մեկ հարավաֆրիկացի կոմունիստ և ապարտհեյդի դեմ շարժման ակտիվիստ Ջո Սլովոյի հետ, որից ունեցել է երեք դուստր՝ Շոունը, Ջուլիանը և Ռոբինը։ Ամուսինները դարձել են առաջատար գործիչներ 1950-ական թվականների բողոքի ակցիաներում, երբ Ազգային կուսակցության կառավարությունը օրենքից դուրս է հայտարարել իր քաղաքականության դեմ հանդես եկող ցանկացած շարժում ։
Բացի Կոմունիստական կուսակցությունից Ֆերսթը և նրա ամուսին Սլովոն եղել են Աֆրիկյան ազգային կոնգրեսի անդամներ։ Ռութի աջակցությամբ հիմնադրվել է Հարավաֆրիկյան դեմոկրատների կոնգրեսը ։ 1955 թվականին Ռութ Ֆերսթը դարձել է արմատական «Fighting Talk» քաղաքական ամսագրի խմբագիրը։
Դատական գործընթաց և ձերբակալություն
Ռութ Ֆերսթը 1956-1961 թվականների «պետական դավաճանության գործով» դատավարության մեջ մեղադրվողներից մեկն էր՝ ապարտհեյդի դեմ շարժումների 156 առաջատար ակտիվիստների թվում (ներառյալ՝ Կոնգրեսի, ԱԱԿ-ի և ՀԱԿԿ--ի դաշինքը)։ Որպես ապացույցներ Կոնգրեսի դաշինքի կողմից «դավաճանության» համար ծառայել են նաև Ֆերսթի վաղ հոդվածներն ու գործերը ։ Շուրջ չորս տարի հետապնդումից հետո բոլոր մեղադրանքները Ռութից և մնացած 155 ակտիվիստներից հանվել են։
1960 թվականի Շարպևիլում գնդակահարությանը հաջորդած արտակարգ դրությունից հետո նա ընդգրկվել է սև ցուցակներում, ինչը նշանակում էր գործելակերպի գրեթե ցանկացած ոլորտի արգելք։ Նա չէր կարող հաճախել ժողովներին կամ տպագրել գործեր, և չէր կարելի նրան մեջբերել։ 1963 թվականին՝ կառավարության կողմից ռեպրեսիաների հերթական ալիքի ժամանակ, նա բանտարկվել է և մեկուսացվել՝ առանց 117 օրվա ընթացքում մեղադրանք առաջադրելու։ Նա առաջին սպիտակամորթ կինն էր, որը ձերբակալվել էր իննսունօրյա բանտարկության մասին օրենքով։
Արտաքսում և սպանություն
1964 թվականի մարտին Ֆերսթը հարկադրաբար աքսորվել է Լոնդոն, որտեղ սկսել է զարգացնել բրիտանական ցանցը ապարտհեյդի դեմ։ Ի թիվս այլ բաների՝ նա խմբագրել է ցմահ ազատազրկման դատապարտված կոմունիստական ընդդիմադիր Գովան Մբեկի «Հարավային Աֆրիկա։ Գյուղացիական ապստամբություն» աշխատության ձեռագիրը։ 1972 թվականին նա Մանչեստրի համալսարանի գիտաշխատող էր, իսկ 1973-1978 թվականներին դասախոսություններ է կարդացել Դարհեմի համալսարանում։ Դար-էս-Սալամի և Լորենսու Մարկիշի (Մապուտու) համալսարաններում անցել է գործուղումներ։ Այդ ժամանակաշրջանում նրա գիտական աշխատանքները նվիրված էին այնպիսի թեմաների, ինչպիսիք են Աֆրիկայում ռազմական հեղաշրջումների պատմությունը, Լիբիայում Մուամմար ալ-Կադդաֆիի ռեժիմը, Օլիվիա Շրայների գրական կենսագրությունը, իսկ վերջին աշխատությունը՝ «Սև ոսկին», մոզամբիկցի հանքագործների և գյուղացիների հետազոտությունն էր։
1978 թվականի նոյեմբերին Ֆերսթն զբաղեցրել է Մոզամբիկի Մապուտու քաղաքի Էդուարդու Մոնդլանեի համալսարանի Աֆրիկյան հետազոտությունների կենտրոնի (Centro de Estudos Africanos) հետազոտությունների գծով տնօրենի պաշտոնը ։ Հարավաֆրիկյան Հանրապետության ոստիկանության մայոր Քրեյգ Ուիլյամսոնը հրաման է տվել նրա սպանության մասին, որը կատարվել է ահաբեկչական գործողության ձևով։ Նա մահացել է 1982 թվականի օգոստոսի 17-ին, երբ բացել էր ծանրոցային ռումբը, որը փոստով ուղարկվել էր համալսարան ։ Նրա գործընկեր, մարդաբան Բրիջիդ Օ'Լաֆլինը գրասենյակում էր Ֆերսթի հետ, երբ նա սպանվել է և հետագայում ցուցմունք է տվել Արդարության և հաշտության հանձնաժողովին ։
Հուշեր
Ֆերսթի «117 օր» (117 Days) գիրքը հրապարակախոսի հաշվետվությունն է 1963 թվականին ՀԱՀ ոստիկանության հատուկ բաժնում իր ձերբակալության, բանտարկության և հարցաքննության մասին։ Առաջին անգամ այն հրատարակվել է 1965 թվականին։ Այս հիշողությունները պարունակում են մանրամասն նկարագրություններ, թե ինչպես է նա վերապրել «մեկուսացումը և զգայական զրկանքը»՝ միաժամանակ դիմանալով «իր ընկերների մասին Հատուկ բաժին տեղեկատվություն տրամադրելու ճնշմանը» ։
Նրա դուստրը՝ գրող Ջիլիան Սլովոն, 1997 թվականին հրատարակել է սեփական հուշագրությունները՝ «Բոլոր գաղտնիքները. իմ ընտանիքը, իմ երկիրը» (Every Secret Thing: My Family, My Country): Սա պատմություն է Հարավային Աֆրիկայում նրա մանկության և ակտիվիստ ծնողների հետ հարաբերությունների մասին։
Ֆիլմեր
Շոուն Սլովոյի սցենարով «Խաղ կրակի հետ» (2006) ֆիլմը ակտիվիստ Պատրիկ Չամուսոյի մասին է։ Ֆիլմում Ռութ Ֆերսթի դերը խաղացել է նրա դուստրը՝ Ռոբին Սլովոն, որը նաև ֆիլմի պրոդյուսերներից մեկն էր ։
2005 թվականին Հարավային Աֆրիկայի շրջակա միջավայրի նախարարությունը ջուրն է իջեցրել էկոլոգիական պահականավը, որը ստացել էր Ռութ Ֆերսթ անունը ։
2011 թվականի մարտին Գամբիան փոստային նամականիշ է թողարկել նրա պատվին՝ նրան անվանելով Աֆրիկայի լեգենդար հերոսներից մեկը։
Արտաքին հղումներ
Կատեգորիա:Հարավաֆրիկացի ֆեմինիստներ Կատեգորիա:Հարավաֆրիկացի կոմունիստներ Կատեգորիա:Հրեա ֆեմինիստներ Կատեգորիա:Հարավաֆրիկացի գիտնականներ Կատեգորիա:Սպանված քաղաքական գործիչներ Կատեգորիա:Բրիտանացի քաղաքագետներ Կատեգորիա:Հարավաֆրիկացի ակտիվիստներ Կատեգորիա:Հարավաֆրիկացի լրագրողներ
The Home Depot
The Home Depot (NYSE։ HD), ամերիկական առևտրական ցանց, որն աշխարհում ամենամեծ առևտրական ցանցն է։ Շտաբի շենքը գտնվում է Վինիգսեում։ Ընկերությունում աշխատում են 355 հազար մարդ։ Ցանցը գործում է ավելի քան 2144 խանութներում՝ ԱՄՆ, Կանադա, Մեքսիկա, Ճապոնիա։
The Home Depot ԱՄՆ-ի խոշորագույն առևտրական կազմակերպություններից մեկն է։ Ընկերությունն ունի 101 ցանց 2011 թվականին, ըստ Fortune Global 500։
Արտաքին հղումներ
Կատեգորիա:ԱՄՆ-ի ընկերություններ
Սպիտակ խալաթ
Սպիտակ խալաթ, որը նաև հայտնի է որպես լաբորատոր խալաթ կամ լաբորանտի խալաթ, մինչև ծնկների երկարությամբ վերնազգեստ կամ խալաթ, որը կրում են բժշկական ոլորտի մասնագետները կամ լաբորատոր աշխատանքով զբաղվողները։ Խալաթը կրում են վերնահագուստի վրա կամ և որպես պարզ համազգեստ։ Հագուստը պատրաստված է բամբակյա, վուշե կամ բամբակ-պոլիեսթերյա սպիտակ կամ բաց գույնի կտորից, ինչը թույլ է տալիս այն լվանալ բարձր ջերմաստիճանում և որի վրա պարզորոշ երևում է մաքր է թե ոչ։
Նմանատիպ խալաթը սովորելու խորհրդանիշ է Արգենտինայում և Ուրուգվայում, որտեղ դրանք կրում են պետական դպրոցների և՛ աշակերտները, և՛ ուսուցիչները։ Թունիսում և Մոզամբիկում ուսուցիչները սպիտակ խալաթ են հագնում իրենց վերնահագուստի վրա` այն կավիճից պաշտպանելու համար։
Ինչպես «կոստյում» բառը, այնպես էլ «սպիտակ խալաթ» արտահայտությունը երբեմն օգտագործվում է որպես մետոնիմ՝ նշելու կրողին, օրինակ՝ բարձր տեխնոլոգիական ընկերությունում աշխատող գիտնականին։
Բժշկության մեջ
Սպիտակ խալաթը համարվում է բժիշկների, վիրաբույժների առանձնահատուկ տարբերակիչ զգեստ, որն այդ մասնագետները կրում են ավելի քան 100 տարի ։ Տասնիններորդ դարում գիտության հավաստիության նկատմամբ հարգանքը խիստ հակադրվում էր տասնիններորդ դարի բժշկության շառլատանության և միստիցիզմին։ Բժշկությանն ավելի գիտական մոտեցմանն անցնելն ընդգծելու համար բժիշկները սկսեցին իրենց ներկայացնել որպես գիտնականներ՝ կրելով գիտնականի ամենաճանաչելի խորհրդանիշը՝ սպիտակ լաբորատոր խալաթը ։
20-րդ դարի վերջից բժշկական հաստատություններ ընդունվողների համար ուսումնական տարվա սկզբում կատարվում է Սպիտակ խալաթների արարողություն, որն ավանդական է դարձել և լայնորեն տարածվում է բժշկության ոլորտի կրթական հաստատություններում ։
Ժամանակակից սպիտակ խալաթը բժշկության մեջ հայտնվել է 1800-ականների վերջին՝ որպես մաքրության խորհրդանիշ ։
Սպիտակ խալաթի համախտանիշ
Որոշ հիվանդներ, որոնց արյան ճնշումը չափվում է կլինիկական պայմաններում, ավելի բարձր ցուցանիշներ ունեն, քան տնային պայմաններում չափվելիս։ Սա, ըստ երևույթին, արդյունք է այն բանի, որ հիվանդներն իրենց ավելի հանգիստ են զգում, երբ նրանք տանն են։ Երևույթը երբեմն կոչվում է Սպիտակ խալաթի հիպերտոնիա՝ նկատի ունենալով կլինիկական պայմաններում կրվող ավանդական սպիտակ խալաթները, թեև խալաթն ինքնին կարող է ոչ մի կապ չունենալ ճնշման բարձր ցուցանիշների հետ ։
Հոգեբուժություն
Տերմինը նաև օգտագործվում է որպես սղագիր-արտահայտություն հոգեբուժական ծառայողների, սանիտարների կամ այլ անձնակազմի համար և կարող է օգտագործվել սովորաբար հումորային ձևով՝ ինչ-որ մեկի խելագար, լուսնոտ կամ պարանոյիկ լինելն ակնարկելու համար։
Սև խալաթից սպիտակ անցում
Մինչև 1920-ականների կեսերը, ուսանողները, ովքեր զննում էին դիակները, հագնում էին սև լաբորատոր խալաթներ՝ հարգանք ցուցաբերելու մահացածների նկատմամբ։ Սև լաբորատոր խալաթն օգտագործվել է վաղ կենսաբժշկական և մանրէաբանական լաբորատորիաներում։ Բժշկության մեջ հաստատված «սպիտակություն» և «մաքրություն» հասկացությունները ներթափանցեցին այդ միջավայրը 19-րդ դարի վերջում և 20-րդ դարի սկզբին, և բժիշկները փոխեցին սև խալաթը սպիտակով ։ Սև խալաթ կրում էին վիրաբույժները, ի տարբերություն սպիտակի, մինչև ընդհանուր անզգայացումը լայն տարածում գտավ 1900-ականների սկզբին։ Անզգայացումը թույլ է տվել վիրահատություններ կատարել ավելի դանդաղ և ճշգրիտ՝ նվազեցնելով խառնաշփոթն ու արյունոտությունը. այնուհետև սպիտակ խալաթը խորհրդանշական ասոցիացիա է զարգացրել անարյուն դաշտի հետ ։
Սպիտակ խալաթի արարողություն
Սպիտակ խալաթի արարողությունը համեմատաբար նոր է, որը նշանավորում է մարդու մուտքը բժշկական դպրոց, իսկ վերջերս՝ մի շարք առողջապահական դպրոցներ և մասնագիտություններ։ Այն ծագել է Չիկագոյի համալսարանի Պրիցկերի բժշկական դպրոցում 1989 թվականին և ներառում է լաբորատոր սպիտակ խալաթի պաշտոնական «հանդերձանք» կամ «քողարկում»։
Հակասական կարծիքներ
Ուսումնասիրությունները ցույց են տվել, որ բժշկական խալաթները, որոնք կրում են հիվանդանոցներում, կարող են վարակի աղբյուր լինել, ներառյալ MRSA (մեթիցիլին-կայուն ստաֆիլոկոկ ոսկեգույն) ։ 2007 թվականին Մեծ Բրիտանիայի Առողջապահության ազգային ծառայությունը սկսեց արգելել երկարաթև խալաթները ։ 2009 թվականին Ամերիկյան բժշկական ասոցիացիան ուսումնասիրեց հիվանդներին պաշտպանելու համար երկարաթև խալաթների արգելքը, սակայն արգելք չսահմանեց ։
2011 թվականին հրապարակված հետազոտությունը, որն ուսումնասիրում էր Մեծ Բրիտանիայի Առողջապահության ազգային ծառայությունը (NHS) արգելքի արդյունավետությունը, 8 ժամվա ընթացքում աղտոտվածության մակարդակի վիճակագրական տարբերություն չի հայտնաբերել երկարաթև խալաթ կրողների և կարճաթև սկրաբ կրողների միջև ։
Առողջապահական համազգեստների աղտոտվածությունը նվազեցնելու նպատակով ASTM International (Փորձարկումների և նյութերի ամերիկյան միջազգային միությունը) մշակում է ստանդարտներ՝ հատուկ անդրադառնալու հեղուկների ներթափանցման դիմադրությանը, հեղուկների ներթափանցումից պաշտպանվածությանը, բակտերիաների ախտահանմանը և նման համազգեստի հակամանրէային հատկություններին ։ Սպիտակ խալաթներից վարակի խոսույթը շարունակում է տարածվել գիտական հանրության շրջանում ։
Լաբորատոր աշխատանքում
Լաբորատոր պայմաններում լաբորատոր խալաթը պաշտպանում է պատահական թափոններից, օրինակ՝ թթուներից։ Այս դեպքում դրանք սովորաբար ունեն երկար թևեր և պատրաստված են ներծծող նյութից, օրինակ՝ բամբակից, որպեսզի օգտագործողը պաշտպանված լինի քիմիական նյութից։ Որոշ լաբորատոր խալաթներ ունեն կոճակներ կամ էլաստիկ թևերի ծայրին, որոնք ամրացնում են դրանք դաստակի շուրջը, որպեսզի դրանք չկախվեն քիմիական նյութերի տարաների մեջ կամ չթափվեն լաբորատոր սարքավորումների վրա։
Ավելի բարձր որակի խալաթներում ավանդական կոճակների փոխարեն օգտագործվում են սեղմվող կոճակագամներ, քանի որ դրանք ավելի հեշտ է արագ քանդել (դրանք թույլ են տալիս խալաթը քաշելով հանել՝ կոճակները հատ-հատ կոճկել-քանդելու փոխարեն)։ Սա շատ ավելի արագ է դարձնում խալաթը հանելու գործողությունը արտակարգ իրավիճակներում, ուստի դրանք նախընտրելի են լաբորատոր աշխատանքի համար, ի տարբերություն կլինիկական աշխատանքի։
Կարճաթև լաբորատոր խալաթներ օգտագործվում են նաև այնտեղ, որտեղ պաշտպանությունն այնպիսի նյութերից, ինչպիսին թթվայինն է, անհրաժեշտ չէ։ Դրանք նախընտրում են որոշ գիտնականներ, օրինակ՝ մանրէաբանները. ընդհանրապես չեն խանգարում թևերը կախել՝ նաև նախաբազուկները լվանալը հեշտ է (կարևոր նկատառում մանրէաբանության մեջ)։
Հովի ոճ
Լրացուցիչ անվտանգության համար հաճախ ընդունվում է լաբորատոր խալաթի տարբերակ, որը կոչվում է «Հովի» ոճի լաբորատոր խալաթ։ Այն կոչվում է 1978 թվականի զեկույցից հետո, որը պատվիրված էր Մեծ Բրիտանիայի Առողջապահության և սոցիալական ապահովության դեպարտամենտի կողմից՝ ստանդարտ կլինիկական լաբորատոր պրակտիկաների կոդավորման նպատակով, որը նախագահում էր Ջեյմս Հովին։ Կոդավորված ստանդարտների թվում էր պաշտպանիչ հագուստը։ Ամբողջական ծածկույթով լաբորատոր խալաթի տեսակը, որը օգտագործվել է Մեծ Բրիտանիայում ավելի քան հարյուր տարի, ստացել է «Հովի ոճ» խալաթ մականունը՝ ցույց տալու համար դրա համապատասխանությունը սույն զեկույցի դրույթներին։
Այն կոճակները ձախ եզրի վրա են, առաձգական դաստակներով և մանդարինի օձիքով. բավականին նման է խոհարարի համազգեստին։ Այն նախատեսված է արտաքին հանդերձանքի հետ պաթոգենների շփումը նվազագույնի հասցնելու համար։
Որպես դպրոցական համազգեստ
Սպիտակ խալաթները, որոնք հիշեցնում են լաբորատոր խալաթ, կրում են հանրակրթական տարրական դպրոցների մեծ մասի աշակերտները և ուսուցիչները որպես ամենօրյա համազգեստ այնպիսի երկրներում, ինչպիսիք են Արգենտինան, Ուրուգվայը, Իսպանիան, Բոլիվիան և Մարոկկոն, ինչպես նաև Կոլումբիայի մասնավոր դպրոցներում։ Այն նաև նախկինում կրում էին Պարագվայում և Չիլիում անցած տասնամյակների ընթացքում։
Արտաքին հղումներ
Կատեգորիա:Հագուստ Կատեգորիա:Բժշկական խորհրդանիշներ Կատեգորիա:Համազգեստներ
Ագոստինո Դի Բարտոլոմեյ
Ագոստինո Դի Բարտոլոմեյ (Agostino Di Bartolomei, ), իտալացի նախկին ֆուտբոլիստ, ով հանդես է եկել իտալական մի շարք ակումբներում և Իտալիայի մինչև 21 տարեկանների հավաքականում։
Կարիերա
Ագոստինոն ծնվել է Հռոմում։ Իր ֆուտբոլային կարիերան սկսել է Գարբատելլա ակումբում, որտեղից նա տեղափոխվել է Ռոմայի պատանեկան ակումբ, նա այդ ժամանակ 14 տարեկան էր։ 1972–73 մրցաշրջանում նա Ռոմայի հիմնական կազմում մասնակցեց Սերիա A-ի իր առաջին հանդիպմանը։
1975 թվականին Դի Բարտոլոմեյը վարձավճարով տեղափոխվեց Լաներոսսի Վիչենցա «ոսկորները կոփելու համար», որը հանդես էր գալիս Սերիա B-ում, (հետագայում Ռոմայի մեկ այլ աստղերից մեկը՝ Բրունո Կոնտին, նույն պատճառով տեղափոխվեց Ջենոա), 1976-ին նա վերադարձավ Հռոմ, որպես առաջատար և անփոխարինելի խաղացող։
Շվեդ մասնագետ Նիլս Լիդհոլմի Ռոմայի գլխավոր մարզչի պաշտոնում վերադառնալուց հետո Դի Բարտոլոմեյը դարձավ թիմի իսկական առաջատարը և երկրպագուների սիրելին, արդեն սովորական երևույթ էր մարզադաշտի տրիբունաներից լսել թե ինչպես էին երգում երկրպագուները. «Օհհհհհ, Ագոստինո, Ագո, Ագո, Ագո, Ագոստինո գոլ»։
Այդ ժամանակահատվածում Ռոմայի կիսապաշտպանության կորիզը Դի Բարտոլոմեյի հետ միասին կազմում էր բրազիլացի Ֆալկաոն, Լիդհոլմը որոշեց Դի Բարտոլոմեյին ավելի հետ խաղացնել, իսկ Ֆալկաոյին ավելի առաջ՝ հարձակվողներին մոտ։ Ռոմայի հետ Ագոստինոն 3 անգամ նվաճեց Իտալիայի գավաթը և հիշարժան «սկուդետտոն» 1983-ին։ Հաջորդ մրցաշրջանում Եվրոպայի գավաթի (ներկայիս Չեմպիոնների Լիգայի) եզրափակչում Ռոման 11մ հարվածաշարից հետո պարտվեց Լիվերպուլին, դա Ագոստինոյի Ռոմայում անցկացրած վերջին հանդիպումն էր։
Դի Բարտոլոմեյը Ռոման լքելուց հետո տեղափոխվեց Միլան, այնուհետև Չեզենա և Սալերնիտանա, 1990 թվականին նա ավարտեց իր ֆուտբոլային կարիերան։
Ֆուտբոլային կարիերան ավարտելուց հետո նա ընկավ խորը դեպրեսիայի մեջ և 1994 թվականի մայիսի 30-ին ինքնասպանություն գործեց ատրճանակի միջոցով, 10 տարի այն բանից հետո երբ Ռոման Եվրոպայի գավաթի եզրափակչում 11 մ հարվածաշարով պարտվեց Լիվերպուլին։
Ագոստինո Դի Բարտոլոմեյը համարվում է Ռոմայի «Փառքի Սրահի» 11 ֆուտբոլիստներից մեկը։
Նվաճումներ
Ռոմա
Կատեգորիա:Իտալացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռոմայի ֆուտբոլիստներ
Կամբոջի (ցեղ)
Կամբոջի, հին հնդկական քշատրիա ցեղ, որը հաճախ հիշատակվում է սանսկրիտական և պալի գրականության մեջ։ «Կամբոջի» անվան ամենավաղ հիշատակումը կարելի է գտնել Բրահմաներից մեկում՝ «Վամշա-բրահմանայից», գիտնականների կողմից թվագրված մ.թ.ա 7-րդ դարում։ Կամբոջիների ցեղը և թագավորությունը հիշատակվում է Մահաբհարաթայում և Վեդանգներում։
Հին կամբոջացիների հետնորդները համարվում են կամբոջիական ցեղը Փենջաբում և որոշ ցեղեր Աֆղանստանի Նուրիստան նահանգում ։
Ծանոթագրություններ
Կատեգորիա:Հնդկաստանի պատմություն Կատեգորիա:Աֆղանստանի պատմություն Կատեգորիա:Պակիստանի պատմություն Կատեգորիա:Ասիայի հին ազգեր Կատեգորիա:Հին Հնդկաստան Կատեգորիա:Հնդկաստանի ազգեր Կատեգորիա:Իրանական ազգեր
Միքենո լեռ
Միքենո լեռ, քնած հրաբխային ծագման լեռ Կոնգոյի Դեմոկրատական Հանրապետությունում Վիրունգա լեռնաշղթայում։ Նյիրագոնգո, Նյամուրագիրա, Կարիսիմբի և Բիսոկե լեռների հետ միասին այն մտնում է Վիրունգա լեռնաշղթայի կազմի մեջ։ Միքենո լեռն (4,437 մ ) իր բարձրությամբ երկրորդ լեռնագագաթն է Վիրունգա լեռնաշղթայում՝ Կարիսիմբիից հետո և 13-րդը Աֆրիկայում։ Միքենո թարգմանաբար նշանակում է "աղքատ" և այդպես է անվանվել իր կոշտ լանջերի պատճառով, որոնք խոչընդոտում են մարդու բնակությանը ։
Աղբյուրներ
Կատեգորիա:Կոնգոյի Դեմոկրատական Հանրապետության լեռներ
Մնացորդ (սալդո)
Մնացորդ (սալդո), (saldo, հաշվարկ,, հավասարեցում), հաշվի մնացորդ, եկամուտների և ծախսերի տարբերություն։
Սահմանում
Բրոքհաուզի և Եֆրոնի հանրագիտական բառարանը մնացորդը սահմանում է որպես վստահելի հարաբերությունների մեջ գտնվող ընկերությունների փոխադարձ վճարումների հաշվի մնացորդ, որտեղ պարտապանի մնացորդը կոչվում է դեբետային մնացորդ, իսկ պարտատիրոջ մնացորդը՝ կրեդիտային մնացորդ. առանց մնացորդի հաշիվը հավասարակշռված հաշիվ է ։ ՄՍՀ-ում մնացորդը առևտի հաշվեկշռի ակտիվի և պարտավորության միջև տարբերությունն է ։
Հաշվապահական հաշվառման մեջ
Գործնականում հաճախ վերլուծվում է ոչ թե հաշվի ամբողջ պատմությունը, այլ միայն որոշակի ժամանակահատվածի, օրինակ՝ վերջին ամիսը։ Այս նպատակների համար անհրաժեշտ է հատկացնել՝
Արտաքին առևտրային հարաբերություններում
Արտաքին առևտրային հարաբերություններում մնացորդը սահմանվում է որպես արտահանման և ներմուծման կամ պահանջների և պարտավորությունների հանրագումարի տարբերություն ։ Միևնույն ժամանակ առանձնացնում են ՝
Ծանոթագրություններ
Կատեգորիա:Հաշվապահություն Կատեգորիա:Տնտեսագիտություն Կատեգորիա:Տնտեսագիտական տերմիններ Կատեգորիա:Ֆինանսներ
Մարին Հինքլ
Մարին Հինքլ (Marin Hinkle, ), ամերիկացի դերասանուհի, որն առավել հայտնի է «Երկուս և կես մարդ» և «Նորից և կրկին» հեռուստասերիալներում խաղացած դերերով։
Կյանք և կարիերա
Մարին Էլիզաբեթ Հինքլը ծնվել է Տանզանիայի Դար-էս-Սալամ քաղաքում ։ Ավարտել է Պրովիդենսի Բրաունի համալսարանը, իսկ հետո՝ 1991 թվականին՝ «Նյու Յորքի համալսարան»ի արհեստի բաժինը ։